49. schôdza NR SR - 14.deň - B. popoludní
Dátum: 2026-05-05
Poslanec: Malatinec, Roman 
Druh vystúpenia: Vystúpenie

Ďakujem veľmi pekne, pán predsedajúci. Milí kolegovia, kolegyne. Všetci ste počuli moje stanovisko k tomu. Keď sme schválili novelu zákona o fonde z dielne Slovenskej národnej strany, kde sme navýšili o 10 miliónov tento fond na podporu umenia. A vtedy si pamätám aj predstaviteľov Slovenskej národnej strany, že pokiaľ to nebude fungovať, tak sa k tomu opäť vrátime a skúsim vám uviesť niektoré argumenty, ktoré by vás mohli presvedčiť o tom, aby sme tento zákon pustili aspoň do druhého čítania a aby sme spoločne zaujali stanovisko k tomu, čo sa teraz momentálne deje na Fonde na podporu umenia. Musím povedať, že Fond na podporu umenia mal svoje nedostatky. Riešili to aj koaliční partneri. Zistilo sa množstvo aj finančných záležitostí, ktoré neboli „košér“ so zákonom a kolegovia z vládnej koalície to veľmi dobre pomenovali. Ale ak sa pýtame na celkové fungovanie, tak by som vám chcel povedať viacero náležitostí, ktoré som za posledné obdobie absolvoval, množstvo stretnutí so zástupcami SK8, a to sú kultúrne inštitúcie, ktoré zriaďuje 150 inštitúcií v rámci krajov, takisto sú to osvetové strediská, galérie, múzeá, knižnice a ďalšie organizácie, ktoré pôsobia. Ak hovoríme, že fond bol zriadený len pre nezriadenú kultúru, tak ja si po týchto stretnutiach so širokou kultúrnou obcou uvedomujem, že táto organizácia nie je zriadená len pre nezriadenú, ale aj zriadenú kultúru, pretože vo množstve ich Fond na podporu umenia podporoval a rozvíjal tieto aktivity. A za posledné obdobie sa stalo pomerne veľa záležitostí. Počuli sme tu, že Rada fondu pozastavila trojročné zmluvy festivalom, mám tu stanoviská aj viacerých právnických organizácií, s ktorými som sa osobne aj ja stretol a pýtal som sa ich, či je to možné zrušiť. A keď sa pýtam, čo komu vadí na Jazzových dňoch, ktoré organizoval Peter Lipa. Od totalitného režimu tieto festivaly tu boli. Hudobný festival SaxofóbiA, vynikajúci hudobný festival, ktorý tu máme takisto. Takisto Kremnické gagy. Keď porovnám Kremnické gagy v Banskobystrickom samosprávnom kraji, tak sme ich podporovali aj z Banskobystrického samosprávneho kraja ako reprezentatívne podujatia v tomto kraji. No snáď Rada fondu rozhodne, že teda dostanú tie finančné prostriedky a majú na ne aj právo. Stalo sa to, že týmto zákonom sme dali prvú plnú právomoc Rade fondu, ktorá, podotýkam, nie je v profesionálnom zložení, keby bola, tak možno vtedy tu dnes nestojím, pretože to sú ľudia niektorí, ktorí rozhodujú o významných podujatiach, či je to v oblasti tradičnej ľudovej kultúry, alebo to je každý jeden z nás, sa to dotýka a budem veľmi, veľmi konkrétny. Máme tu výhrady aj z nášho výboru pre kultúru a médiá. My sme žiadali o preradenie fondu a mám tu aspoň zopár otázok, ktoré by som vytiahol, že prečo dodnes fond nezverejnil profesijné životopisy všetkých členov rady a kedy tak plánuje urobiť? Ak majú rozhodovať odborne, tak nech rozhodujú odborne a nech sú tam ľudia, ktorí tomu rozumejú. A za týmto si stojím. Takisto sme sa dožadovali, že keď sa pripravovala štruktúra podpornej činnosti fondu, tak riaditeľ fondu, ešte vtedajší pán Kováčik, obchádzal kraje, organizácie a spoločne nastavovali túto štruktúru podpornej činnosti, kde teda sa stanovili nejaké ciele a čo má ten fond napĺňať a diskutovalo sa. Súhlasím s tým, že fakt bola viacej podporovaná tá nezriadená, ale ja chcem vyvolať aj po stretnutí s asociáciou kultúrnych domov, že aj oni majú právo žiadať túto podporu a Obnovili nejaké ciele a čo má ten fond napĺňať a diskutovalo sa. Súhlasím s tým, že fakt bola viacej podporovaná tá nezriadená, ale ja chcem vyvolať aj po stretnutí Asociácie o kultúrnych domoch, že aj oni majú právo žiadať žiadať túto podporu a uchádzať sa, čiže aj tá zriadená kultúra, aby, aby bola. Aký je postoj fondu k podpore zriaďovanej a nezriaďovanej kultúry? Aká je zabezpečená rovnováha medzi týmito sektormi? Bola moja otázka na riaditeľa fondu. Pre predsedu Rady fondu. Otázka na predsedu a členov Rady fondu, ktorí schvaľujú zásady prioritnej podpornej činnosti. Jednoduchá odpoveď. Prečo fond neakceptuje podnety platformy SK8? Mali stretnutie so zástupcami SK8 a tieto podnety zo strany samosprávnych krajov vôbec neboli vôbec neboli akceptované a vôbec s nimi nikto nediskutoval. V minulosti fond organizoval informačné stretnutia v regiónoch pri nastavovaní podpornej štruktúry. Z akého dôvodu sa tieto aktivity v súčasnosti nerealizujú? Nekonkrétna odpoveď absolútne, že majú teraz veľa žiadostí a že teraz sa tomuto venujú, ale ja považujem za potrebné, aby sme tieto veci napravili. Mal som stretnutie s organizátormi rôznych festivalov a už sa ich aj bojím povedať, mám ich tu na papieri, pretože údajne už existuje zoznam ľudí, keď sa ozvú, že ich Rada fondu nepodporí. A tak to je. Toto sme spôsobili a poviem vám, že konkrétne to platí aj na poslancov Národnej rady. Čiže cez rôznych viceprimátorov, primátorov rôznych asociácií, organizátorov, časopisov, Žilinského samosprávneho kraja, rôznych odborov a tak ďalej a tak ďalej. Mal som s nimi celodenný rozhovor a povedali mi základný problém tejto tohto Fondu na podporu umenia, že s nimi nikto nekomunikuje. Nevedia, musia mať nejakých partnerov, s ktorými sa musia baviť a musí to mať aj nejakú nejaký nejakú víziu a cieľ. Čiže z tohto titulu šetím blog. A môžem vám povedať, že sa so všetkými dá rozprávať a sadnúť si za jeden stôl, lebo ak si nesadneme za jeden stôl, tak za rok a pol tu bude úplný úplný rozklad. Mám tu, možnože, keď v druhom čítaní sa dostaneme k tomu, tak vám prečítam aj stanovisko SK8. Fakt som tomu venoval nespočetné množstvo času. A nedávno vyšli výzvy, respektíve vyhodnotenie štruktúry folklórnych festivalov na Slovensku, je najvýznamnejších a častokrát s vami rozprávam aj s koaličnými aj s opozičnými, že ako to je s tým financovaním. A ja vám poviem, že vrcholové festivaly pre ľudí, ktorí tancujú vo folklórnych súboroch, sú častokrát tie, či to sú Podrohácke folklórne slávnosti alebo v Detve slávnosti alebo Hornosarišské alebo Zemplínske. Častokrát je to vrcholové podujatie, na ktoré sa ten človek dostane na to javisko a je to zadosťučinenie. On nemá na to honorár. On za to, že vystúpi v tom regióne, pred svojimi starými rodičmi, rodičmi, je to miesto, kde proste chce vystupovať. A za to chce preplatiť autobus, za to chcú organizátori zaplatiť z tých finančných zdrojov ozvučenie, osvetlenie, ktoré, podotýkam, nie je oprávnený náklad Fondu na podporu umenia, tak z čoho budeme robiť, z čoho budeme robiť tie festivaly? Pýtajú sa to ľudia, ktorí ich organizujú. Aby som bol konkrétny. Prečítam vám list od pána starostu z obce Zuberec. 50. Podrohácke folklórne slávnosti. Stručná charakteristika: Podrohácke Podrohácke folklórne slávnosti, v programoch ktorých sa výrazne uplatňujú prvky ľudovej kultúry, sú jedny z najvýznamnejších a najstarších festivalov na Slovensku. V dramaturgii tohto festivalu sa uplatňujú signifikantné kultúrne prvky. Jeho podstatnú časť tvorí prezentácia scénických podôb, prejavov hudobnej, tanečnej a zvykoslovnej tradičnej ľudovej kultúry v interpretácii dedinských folklórnych skupín, dedinských folklórnych súborov, ľudových hudieb a sólistov. Cieľom je ucelene prezentovať kultúrne prvky, súčasné prejavy podoby, ktoré sú jedinečné, typické a identifikačné lokálne spoločenstvá. Cieľom festivalu je nielen vytvoriť priestor na aktívne a atraktívne spoznávanie podôb v tradičnej dobe kultúry, podporiť prejavy kultúrneho dedičstva, jeho potenciálu v podobe aktuálnej tvorby folklórnych kolektívov, ale vyhľadávať aj ucelené prezentačné formy tradičnej ľudovej kultúry folklórnych regiónov Slovenska. Cieľom je prezentovať činnosť folklórnych skupín, súborov a ich výsledky. Súčasťou ich viaceré typy scénických, mimoscénických, prezentačných a vzdelávacích aktivít. Počet trvania dní festivalu sú štyri dni. Počet účinkujúcich: za štyri dni v programoch sa predstaví viac ako 1000 účinkujúcich. Odhadovaný počet návštevníkov 12000 vrátane neplatiacich voľných vstupov. Počet návštevníkov výrazne ovplyvňuje počasie, keďže festival sa koná v prírodnom amfiteátri neďaleko Múzea oravskej dediny, ktoré patrí štátu. Sprievodné podujatia: jarmok, výstavy, programy, koncerty vážnej hudby, Oravský tradičný jarmok, výstavy, Vidíme na Jána Krusku, pútnik slovenským časom. A takisto 50 rokov festivalu, výstava jubilejného festivalu, objekt Dolná Lehota. Rozpočet. Tu máte priamo právna forma obec Zuberec. Prečo vám to čítam, aby ste mali prehľad o tom, že väčšinou to robia obce a mestá. A keď pani Érska hovorí, že chce podporovať tú slovenskú, tak chcem na to poukázať, že či toto je správna cesta. To, čo rozhodla Rada fondu je, tí organizátori zvažujú, či vôbec budú robiť tie festivaly. A keď som hovoril o 50. ročníku Podroháckych slávností, tak žiadali 54000 a fond pod našimi koaličnými partnermi schválil 8000. Pýtam sa, ako tí ľudia v Zuberci spravia tento festival? 49. ročník Zamagurských folklórnych slávností, to sú goralské slávnosti, žiadali 44950 € a 12000 dostali. Zaplatia zvuk, zaplatia svetlá a na autobusy sa budeme skladať a ešte aj na stravovanie. Takisto 66. ročník Zemplínskych slávností žiadal 26287 €, dostali 2000. Trnavská brána, festival, ktorý každý jeden, ktorý vám hovorím, som prešiel. 25. ročník, 14000 žiadali, dostali 2000. Čo spravíme za 2000 €? Rejdová, 52. ročník, Gemer, najchudobnejší región v Banskobystrickom kraji, presahujúci až do Košického kraja. Tak si zoberte. Ja neviem, či je to tým, že pani Brdárska spievala na protestoch. Je mi to úplne jedno. Ja sa tak na to nepozerám, pretože Rejdová ako typický región si zaslúži podporu a žiadali tým tým ľuďom, tým detským súborom, tým dospelým súborom a tým ďalším ľuďom, ktorí robia a tvoria. Tak im schválil fond veľkoryso na 52. ročník z 52000 2000 €. Hontianska paráda, Slovenská národná strana v spolupráci s Maticou, to je mafičný festival. Vy ste utopili Hrušovskú parádu. Hrušovská paráda naprieč dedinou prezentuje prezentuje tradičné ľudové remeslá. Má tam viacero scén, scén. Ahoj, dneska mi volala pani Sitka z Hrušova zo zahraničnej cesty a povedala mi, my to nedáme. Možno, že to dáme, keď nájdeme ešte nejakých sponzorov, ale v minulosti tieto nosné festivaly dostávali zvyčajne tých 50000. A 60000 žiada Hontianska paráda. A schválili im 20. Zaplatia z toho 10 autobusov, to máte 10000 dole pri dnešnej doprave. Zaplatia zvuk, svetlá a skončili. Sedí pán primátor Kežmarku, Festival európskeho ľudového remesla takisto, žiadali 60000, dostali ste šesť alebo osem, pán primátor? Šesť. Pomáhajte regiónom, super. Je to tá podpora tejto regionálnej kultúry. Kto rozhoduje? Rada fondu, nie odbornosť komisie. A oni chcú diskutovať, aby sme tie odborové komisie vrátili späť, pretože Rada fondu, ktorá nie je kompetentná, toto sa, tohoto sa dopúšťa každý rok. Šarišské slávnosti v Raslaviciach, pražlavičania, počúvajte dobre. Náš koaličný partner sa vám rozhodol dať 24000 € 1000. Volali mi, že či sa nepomýlila Rada fondu. Opravím, „nepobili ste sa.“ A ja sa pýtam, že či si to nezaslúžia tí ľudia v tých regiónoch? A možno, že 100 vašich voličov už nebude vašich. Lebo reálne ste im zobrali ešte aj to tradičné, ktoré majú v blízkosti regiónov. Keď porovnám Podrohácke folklórne slávnosti, ktoré majú 50 rokov, tak Bačovské dni v Malatinej žiadali 3039 a dostali 30. A v porovnaní s Podroháckymi slávnosťami je to odlišná vec, odlišná proporčná vec. Kokavské koliesko, festival mladých študentov, 41000 žiadali, dostali 10. Chudobná Kokava na Gemeri, Malohonte. A naschvál som spomenul, aby náhodou niekto z ministerstva nepovedal, že som to nepoňal plošne. Nepredvídateľnosť tohto fondu, zoberme si, že máme množstvo významných organizácií, ktoré chcú reprezentovať a robiť kultúrnu diplomaciu v rámci Slovenska. Festivaly bežia v lete. A Fond na podporu umenia vypísal výzvu na prezentáciu kultúry v zahraničí. Včera. Ako si tí ľudia majú kúpiť letenky? Z čoho ich majú zaplatiť? V minulosti to bolo tak, že v októbri už sa delili peniaze. Už vedeli. V januári si zajednali letenky. Častokrát sú to festivaly pod organizáciou CIOFF. A dneska to vyšlo, tuším, tá výzva, takže takže množstvo a množstvo iných podnetov, o ktorých sa budem vyjadrovať a mám výhrady k tomuto fondu, pretože viem, že aj v Slovenskej národnej strane sú nespokojní s týmto. A šestokrát z regiónov dostávam informácie, že ten fond má neprehľadné kroky. A ja som ochotný sa o tom baviť, aby sme možnože v druhom čítaní doniesli pozmeňujúci návrh. Je ten zákon v pôvodnom znení teraz, ako je, ale my reálne neprinášame pomoc a keď ju prinášame, tak ju prinášame neskoro. Je máj a až predminulý týždeň sa dozvedeli tí ľudia výsledky. Nevedia si zajednať účinkujúcich, služby a nič iné. Veľmi pekne to povedala starostka z Hrušova. Že prečo do celkového vyúčtovania, keď zaplatíš stravu z obecných peňazí pre tých 1500 účinkujúcich, nemôže dať do celkového vyúčtovania fondu. Z vlastných prostriedkov, ktoré má, tak ich chce dať. Dneska mi napísal pán Jaroš, obec, ktorá organizuje príznačné festivaly v Krivanoch. Ak vám vraví niečo meno Ján Lazorík, to bol bývalý taký ľudový učiteľ, etnológ, zberateľ tohto regiónu a napísal mi: máte pravdu. Odsúhlasili nám len 5000. Pri rozpočte takmer 30000 nám to vonkoncom nestačí. Ale akí sme naučení Slováci, keď neprší, aspoň kvapká. V našom regióne sme jediný viacdenný folklórny festival s takouto tradíciou. Tohto roku to má byť 33. ročník. Vážim si váš záujem a prácu, ktorú venujete danej problematike. Pevne verím, že spoločným úsilím dosiahneme cieľ. S úctou Milan Timko, starosta obce. A mám ich desiatky. A v druhom čítaní vám ich prečítam všetky. Ja fakt neviem, ako mám vysvetliť, že ten fond robí nepredvídateľné kroky, neplánované a proste si, veď si to môžeme povedať, veď ten robí chyby, čo robí. A keď sme ju spravili, tak dodržme slovo, že to napravme. Aj kompromisom. Som ochotný sa o tom kompromise rozprávať, ale naprieč Slovenskom je veľká nespokojnosť vo vzťahu k fondu. Prečítam, mám ešte jeden. Pozdravujem ťa, pán poslanec. Obávam sa, že nám to nepomôže, že všetko je to horšie. Veď tebe, tebe samotnému podhodnotili podujatia. Áno, organizujem dve podujatia a som hrdý, že som bol pri zápise fujary v UNESCO. Pani Érska mi pošle na organizáciu 1000 €. Ďakujem pekne, pani Érska. Ja ti tie peniaze vrátim. Že všetko je to horšie. Veď tebe, tebe samotnému. Podhodnotili podujatia. Áno, organizujem dve podujatia a som hrdý, že som bol pri zápise fujary v UNESCO. Pani Érska mi pošle na organizáciu 1000 €. Ďakujem pekne, pani Érska. Ja ti tie peniaze vrátim. Ja ich nepotrebujem. Ak takto si mieniš vážiť robotu ľudí v regiónoch, tak potom to nie je v poriadku. A mám jednu neoficiálnu info, že chcú zriadiť festivaly do pásiem, čo si myslím, že nie je správne. Lebo to, že už bude festival zaradený v pásme, neznamená, že nemôže prekročiť svojou kvalitou podujatie vo vyššom pásme. Jednoducho, ak to budú rozhodovať ľudia od stola, ktorí na festivaly nechodia, nepoznajú ich, ale niekto, kto je bližšie a bude nariekať, bude zaradený vo vyššom, tak to nebude v poriadku. Myslím si, že to, ako to bolo v minulom roku, bolo dobre nastavené, ale žiaľ, ja som za tebou ani na to nereagovala. Lebo sa obávame, že nás vyškrtnú úplne. Ak budú robiť tieto škrty Rada fondu a budú konkrétne označovať ľudí, tak je to na pleciach nás všetkých. Ja vás prosím aj keď za to možno, že v Národnej rade nie je zvykom. Tu to, čo sme pokazili, tak ju napravme. Je reálne, že fakt, zopakujem, kto robí, robí, urobí chybu. Ale my už žiadny segment v kultúre nevieme podporiť. A keď ho podporíme, tak ho podporíme neskoro. Ďakujem veľmi pekne.